Kaneidianas
Kaneidianas (angl. Canadian River) – upė pietinėje JAV, Naujosios Meksikos, Teksaso ir Oklahomos valstijose; Arkanzaso dešinysis intakas. Prasideda Sangre de Kristo kalnagūbryje (Uolinių kalnų dalis), Kolorado valstijoje, 2,5 km nuo sienos su Naująja Meksika. Teka daugiausia į rytus, giliu kanjonu per Ljano Estakado plynaukštę, prateka kelis tvenkinius (Kančaso, Meredito, žemupyje – Eufaulos tvenkinį). Įteka į Arkanzaso slėnyje esantį Roberto S. Kerio tvenkinį. Pagrindinis intakas – Šiaurės Kaneidianas (kairysis).